पाएं अपने शहर की ताज़ा ख़बरें और फ्री ई-पेपरडाउनलोड करें
उत्तरी लंदन स्थित अल-रहमा इस्लामिक सेंटर को बुधवार की सुबह आग लगा कर तबाह कर दिया गया.
लंदन की पुलिस के अनुसार इंग्लिश डिफ़ेंस लीग(ईडीएल) के पत्र अल-रहमा इस्लामिक सेंटर के दो मंज़िला इमारत में चारों तरफ़ बिखरे पड़े थे.
ये इस्लामिक केंद्र लंदन में एक मस्जिद की सूची में शामिल है और सोमालियाई मुसलमानों का एक संगठन इसको इस्तेमाल करता है.
लंदन पुलिस की आतंक विरोध शाखा इस आग की जांच कर रही है.
मौक़े पर मौजूद बीबीसी के लंदन संवाददाता कर्ट बारलिंग के अनुसार केंद्र के अधिकारियों ने उन्हें बताया कि दीवारों पर नस्लभेदी टिप्पणियां की गई थीं.\'बदले की कार्रवाई\'
केंद्र के नेताओं के अनुसार ताज़ा घटना कुछ दिनों पहले वुलविच में एक ब्रितानी पुलिस की हत्या के बदले की कार्रवाई है.
अल-रहमा केंद्र के एक सदस्य अबुबकर अली का कहना था, \'\'सोमालियाई मूल के लोग बहुत डरे हुए हैं. जो कुछ भी हुआ हम उसकी घोर निंदा करते हैं. इस हमले में किसी को चोट नहीं आई लेकिन इस आपराधिक कार्रवाई का प्रभाव बहुत गहरा होगा.\'\'
लंदन पुलिस के एक अधिकारी एडरियन अशर ने कहा कि सभी समुदायों की सुरक्षा करना पुलिस की प्राथमिकता है.
उन्होंने सोमालियाई समुदायों के लोगों को विश्वास दिलाते हुए कहा, \'\'सभी समुदाय के लोग आश्वस्त रहें कि उनको हमारा समर्थन है और उनको कोई भी परेशानी हो, वे सीधे मुझे संपर्क कर सकते हैं.\'\'
बुधवार की सुबह लगभग तीन बजे केंद्र को आग लगा दी गई लेकिन कोई भी जख़्मी नहीं हुआ. इस हमले से एक महिला को काफ़ी सदमा पहुंचा जिनका इलाज चल रहा है.
दमकल सेवा के अनुसार उन्हें सुबह तीन बजकर 14 मिनट पर सूचना मिली और आग पर क़ाबू पाने के लिए दमकल की छह गाडि़यों का इस्तेमाल किया गया.
(बीबीसी हिन्दी के एंड्रॉएड ऐप के लिए क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn